ଆବାକାଭିର ବା ଏବିସି  (ଇଂରାଜୀ ଭାଷାରେ ବା ) ଏକ ଔଷଧ ଯାହା ଏଚଆଇଭି/ଏଅଇଡିଏସ  ରୋଗର ପ୍ରତିଷେଧ ଓ ଚିକିତ୍ସାରେ ବ୍ୟବ‌ହୃତ ହୁଏ  । ଏହି ଔଷଧ ଏକ‌କ ଭାବରେ ବ୍ୟବ‌ହାର କରାଯାଏନାହିଁ, ଅନ୍ୟ ଔଷଧ ସାଥୀରେ ଦିଆଯାଏ ଯେପରି ରିଭର୍ସ-ଟ୍ରାନ୍ସକ୍ରିପ୍ଟେଜ ଇନହିବିଟର  ( ବା ) ଦିଆଯାଏ  । ପିଲାଙ୍କୁ ଦ୍ରବଣ ଆକାରରେ ଓ ଅନ୍ୟମାନଙ୍କୁ ବଟିକା ଆକାରରେ ଦିଆଯାଏ । ଆବାକାଭିର ସାଧାରଣତଃ ଏକ ସ‌ହନଶୀଳ ଔଷଧ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ବାନ୍ତି, ନିଦ୍ରାହୀନତା  , ଜ୍ୱର ଓ ଥକ୍କା ଉଲ୍ଲେଖନୀୟ ଅଟେ । ଅଧିକ ସାଂଘାତିକ ପ୍ରତିକ୍ରିୟା ମଧ୍ୟରେ ହାଇପରସେନ୍ସିଟିଭ  , ଯକୃତ କ୍ଷତି   ଓ ଲାକ୍ଟିକ ଏସିଡୋସିସ   ଦେଖାଯାଏ । ଅତିସୁଗ୍ରାହି ସଙ୍କଟ ଥିବା ଜେନେଟିକ ଟେଷ୍ଟଦ୍ୱାରା   ଜଣାଯାଏ । ଅତିସୁଗ୍ରାହିର ଲକ୍ଷଣ: ରାସ, ବାନ୍ତି ଓ ଅଣନିଶ୍ୱାସୀ । ଆବାକାଭିର ଏକ ଏନଆରଟିଆଇ ଶ୍ରେଣୀର ଔଷଧ ଯାହା ରିଭର୍ସଟ୍ରାନ୍ସକ୍ରିପ୍ଟେଜ   ଏଞ୍ଜାଇମକୁ ଅବରୋଧ କରେ, ଏହି ଏଞ୍ଜାଇମ ଏଚଆଇଭି ଭୁତାଣୁର ଡୁପ୍ଲିକେସନ ନିମନ୍ତେ ଦରକାର ହୁଏ । ଏନଆରଟିଆଇ ଶ୍ରେଣୀରେ ଆବାକାଭିର ଏକ କାର୍ବୋସାଇକ୍ଲିକ ନ୍ୟୁକ୍ଲିଓସାଇଡ   । ସନ ୧୯୮୮ରେ ଆବାକାଭିର ପେଟେଣ୍ଟ ହୋଇଥିଲା ଓ ଯୁକ୍ତରାଷ୍ଟ୍ର ଆମେରିକାରେ ବ୍ୟବ‌ହାର ଅନୁମତି ସନ ୧୯୯୮ରେ ପ୍ରାପ୍ତ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହି ଔଷଧର ହୋଲସେଲ ମୂଲ୍ୟ ବିକାଶଶୀଳ ଦେଶମାନଙ୍କରେ   ଦିନକୁ ୦.୩୬ରୁ ୦.୮୩ ଆମେରିକୀୟ ଡଲାର ଥିଲା । ସନ ୨୦୧୫ରେ ଗୋଟିଏ ମାସର ଔଷଧ ଖର୍ଚ୍ଚ ଯୁକ୍ତରାଷ୍ଟ୍ର ଆମେରିକାରେ ୨୦୦ଡଲାରରୁ ଅଧିକ ଥିଲା । ସାଧାରଣତଃ ଆବାକାଭିର ଏକାରୀ ମିଳେନାହିଁ, ଏହା ଅନ୍ୟ ଔଷଧ ସ‌ହିତ ମିଶ୍ରିତ ହୋଇ ମିଳେ ଯେପରିକି ଆବାକାଭିର/ଲାମିଭୁଡିନ/ଜିଡୋଭୁଡିନ  ( ), ଆବାକାଭିର ଡୋଲୁଟେଗ୍ରାଭିର/ଲାମିଭୁଡିନ  ( ) ଓ ଆବାକାଭିର/ଲାମିଭୁଡିନ   ।